Pandhémi koronavirus 2019 ing Amérika Sarékat kacathet kapisan nalika 20 Januari 2020 ing swapraja Washington.

Kadadéan 
Dhinas Kaséhatan Federal mbiyawarakaké kasus kapisan koronavirus ing Amérika Sarékat ya iku surya 20 Januari 2020. Wong kang nandang iku ing swapraja Washington, kang limang dina sadurungé saka Wuhan, Cina (papan sumberé lelara). Wong kang ninggal kapisan ing Amérika Sarékat ing surya 29 Februari 2020 ing swapraja Washington. Wong lanang kang ninggal iku umuré udakara sèketan taun. Kang njalari ninggalé wong lanang mau ya iku kahanan awak sadurungé kang ora sehat. Nanging, dhèwèké ora duwé sajarah lelungan ing papan nandang virus lan ora sesambungan marang wong kang nandang korona.

Akibat

Pawiyatan 
Kahanan pageblug iki, sekolah-sekolah nganakaké kelas kanthi jero jaringan (daring). Amarga kelas lumantar jaringan, akèh siswa kang ora melu pelajaran. Gunggung mèluné kelas déning siswa saya akèh ing sekolah-sekolah kanthi siswa saka kulawarga kanthi asil asor, lan njalari komputer lan jaringan internet kang sulaya. Sawenèh guru nglapuraké kurang saka setengah siswané bisa mèlu pelajaran kanthi teratur. Salah siji conto perkara ya iku masarakat ing Minford, Ohio, kang siswané akèh manggon ing alas kang adoh lan ora duwé jaringan internèt.

Pakunjaran 
Pakunjaran Amérika Sarékat ngeculké para tahanan kang gampang nandang virus amarga kasus infèksi ing pakunjaran. Kanggo ngupaya nyuda infèksi COVID-19 ing negara, Lembaga Pakunjaran Federal mbiyawarakaké ing 31 Maret 2020, menawa wiwit tanggal 1 April 2020, ppara narapidana ing negara disimpen ing sèl pakunjaran lan dikunci (lock down). Printah iki ditindakaké 14 dina, utawa luwih suwé.

Xenofobia lan rasisme 
Koronavirus wis nyebar ing saindhenging Amérika Sarékat, para panguwasa ngupaya kanggo nglawan rasisme ing Asiah-Amérika lan informasi kang salah ngenani pageblug kasebut. Sawenèh padunung ngedohi laladan pecinan lan masarakat Asia ing Amérika Sarékat. Sénator Dianne Feinstein (D-San Francisco) ngetokaké aturan supaya ora nyebaraké informasi palsu utawa kendhak amarga kewedèn.

Wewatesan lelungan 
Amarga sumebaré koronavirus, gunggung jadwal maburé pesawat diwatesi lan disuda. Perusahaan kang baku ing Amérika Sarékat kaya ta American Airlines, Delta, lan United nindakaké owah-owahan kang gedhé kang merbawani jadwal mabur menyang Amérika Sarékat, Éropa, Inggeris, Amérika Kidul, Asiah, lan Ostrali. American Airlines mbiyawarakaké nyuda akèh jadwal mabur internasional nganti 6 Mei 2020. Jadwal mabur iki kalebu jadwal saka New York, Chicago, lan Los Angeles menyang London Heathrow lan Los Angeles menyang Sydney. Saliyané iku American Airlines, uga nglakokani jadwal mabur saben dina pisan Dallas lan Miami menyang London lan jadwal mabur kaping telu saben minggu saka Dallas lan Tokyo.

Statistik

Lapuran CDC gunggung sak-Amérika Sarékat

Gunggung kadadéan padunung kang ora dimulihké miturut tanggal  
Rerincèn kadadéan miturut tanggal kang dijlèntrèhaké ing ngisor iki.

Rujukan 

Pageblug Covid-19 miturut nagara